મામલાની તપાસ કરી રહેલ અધિકારીઓનો દાવો છે કે ત્યારબાદ હાંડાએ શૈલજાના પતિ મેજર અમિત દ્વિવેદી સાથે દોસ્તી કરી જેનાથી તે તેમના ઘરે થતી પાર્ટીઓમાં શામેલ થઈ શકે. તે નાગાલેન્ડમાં દ્વિવેદીના ઘરે ઘણી વાર આવતો જતો હતો. જ્યાં સુધી અમિત દ્વિવેદીએ પોતાની પત્ની શૈલજા અને મેજર હાંડા વચ્ચેના વીડિયો કોલ નહોતો જોયો ત્યાં સુધી મેજર દ્વિવેદી અને હાંડા વચ્ચે બધુ ઠીકઠાક ચાલી રહ્યુ હતુ. પોલિસે જણાવ્યુ કે વીડિયો જોયા બાદ મેજર દ્વિવેદીએ પોતાના ઘરે આવવા માટે ના પાડી દીધી.